KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. május 29-i ülésére)


TÁRGY: A KISKŐRÖSI ÓVODÁK MAXIMÁLIS CSOPORTLÉTSZÁM ÁTLÉPÉSÉNEK ENGEDÉLYEZÉSE


A nemzeti köznevelésről szóló 2011. évi CXC. törvény 25. § (7) bekezdése és 4. melléklete alapján (továbbiakban: Nkt.) egy óvodai csoport minimális létszáma 13 fő, maximális létszám 25 fő az óvodai csoportra, iskolai osztályra, kollégiumi csoportra megállapított maximális létszám a nevelési év, illetve a tanítási év indításánál a fenntartó engedélyével legfeljebb húsz százalékkal átléphető.

Kiskőrös Város Önkormányzata fenntartásában lévő Kiskőrösi Óvodák igazgatója 2024. május 16. napján kelt kérelmében, a 2024/2025 nevelési oktatási évben két csoport érintettségével kérte a maximális csoportlétszám túllépésének engedélyezését.


	Feladatellátási hely
	csoport neve
	létszám

	Kőrisfa Óvoda
	Maci csoport
	26

	Erdőtelki Óvoda
	Virág csoport
	30




A beíratott gyermeklétszám alapján az intézmény a maximális 25 fő létszámhatárt átlépi, ezért szükséges a létszámbővítéshez a fenntartó engedélye. A 20%-kal megemelt létszámhatárokat egyik csoport sem lépi át.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2024. május 21.
                                                                                                           
                                                                                                         	Domonyi László sk.
	polgármester




HATÁROZAT-TERVEZET

A Képviselő-testület a nemzeti köznevelésről szóló 2011. évi CXC. törvény (továbbiakban: Nkt.) 25. § (7) bekezdése alapján engedélyezi az Nkt. IV. mellékletében az óvodai csoportokra megállapított maximális létszámtól való eltérést. A Kiskőrösi Óvodáknál a 2024/2025-es nevelési évben a Kőrisfa Óvoda Maci csoportja engedélyezett létszámát 26 főben, az Erdőtelki Óvoda Virág csoport engedélyezett létszámát 30 főben határozza meg.

Határidő: 	azonnal
Felelős: 	polgármester
